google/wiki40b huggingface dataset:
Antanas Stulga

Antanas Stulga (1894 m. spalio 23 d. Šiaudalių k., Šilalės valsč., Raseinių apskr. -1982 m. birželio 9 d. Čikagoje, IL – JAV), vargonininkas, chorvedys, stomatologas.

Biografija

1913 m. atvykęs į JAV, 1918–1922 m. mokėsi L. van Beethoveno konservatorijoje fortepijono, harmonijos ir kitų muzikos disciplinų, įgijo muzikos mokytojo diplomą. Bendrojo lavinimo dalykų mokėsi Englewood H. S. Chicago, o 1926–1929 m. lankė Pio Nono H. S. St. Francis, WI, kur praplėtė bažnytinės muzikos ir instrumentavimo žinias. Vienus metus lankė St. Viatur College Bourbonnais, IL, antrus -DePaul University Chicago, IL. 1932–1936 m. studijavo Chicago College of Dental Surgery dept. of Loyola University. Mokydamasis pradėjo vargonininkauti ir vadovauti chorams. Dirbo daugelyje parapijų: nuo 1922 m. Šv. Onos Spring Valley, IL, nuo 1923 m. Šv. Antano Cicero, IL, neilgai Šv. Pranciškaus Indian Harbor, IN, 1931–1932 m. Šv. Petro ir Povilo Westville, IL, ir dar kitur. Daug dirbo su jaunimu ir Vyčių chorais Čikagoje. Rengė koncertus, statė operetes, bendravo su vargonininkais ir chorais, dainavo Č. Sasnausko vyrų chore, koncertuose pasireikšdavo kaip solistas (tenoras). Derino fortepijonus, chorams perrašinėjo natas. Jo pasiūlymu žurnalas pavadintas „Muzikos žiniomis“, nemažai rašė „Drauge“, „Muzikos žiniose" ir kituose leidiniuose. Priklausė American Dental Association, nuo 1973 m. buvo aktyvus ALRK Vargonininkų sąjungos narys ir šios sąjungos provincijos narys. 1930 m. lankėsi Lietuvoje.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Rimantas Kazlauskas

Biografija

Žaidė Inkaras Kaunas (1991, 1994–1997), Ranga-Politechnika Kaunas (1995), Nevėžis Kėdainiai (2002), Neris Karmėlava (2003–2004) komandose.
Sužaidė 1 rungtynes Lietuvos rinktinėje.